钦定古今图书集成/明伦汇编/宫闱典/第114卷 > 郭𫓩
## 钦定古今图书集成/明伦汇编/宫闱典/第114卷 > 郭𫓩

按《唐书郭子仪传》：“子仪子暧。暧子𫓩，字利用，尚德阳
郡主。诏裴延龄为主，营第长兴里。顺宗立，主进封汉
阳公主，擢𫓩检校国子祭酒驸马都尉。自景龙后，外
戚多为检校官，不治事。宰相荐其才，不当以外戚废，
乃拜右金吾将军，封太原郡公。恭逊折节，不以富贵
加人。性周畏，不立赫赫名。有谏于上，退必毁槁，家人”
子弟无知者。别墅在都南，尤胜垲，穆宗尝幸之，置酒
极欢。改太子詹事，充闲厩宫苑使。卒，赠尚书左仆射。